

TRANSPORDIAMET

Lääne HOOLDEPIIRKONNA kruusatee säilitusremont 2025

RIIGIHANKE TEHNILINE KIRJELDUS

|  |  |
| --- | --- |
|  |  |
|  |  |
|  | Koostas: Urmas Robam  Transpordiameti lääne üksuse ehituse projektijuht |

novemBER 2024

Sisukord

[**1.ÜLDISED** 3](#_Toc182917023)

[**1.1.** **Remondiobjektide asukoht** 3](#_Toc182917024)

[**1.2.** **Lähteandmed** 3](#_Toc182917025)

[**1.3.** **Teelõikude põhilised näitajad** 3](#_Toc182917026)

[**2.PROJEKTLAHENDUS JA TÖÖDE TEOSTAMINE** 4](#_Toc182917027)

[**2.1.** **Remonditööde tehnilised näitajad:** 4](#_Toc182917028)

[**2.2.** **Üldised** 4](#_Toc182917029)

[**2.3.** **Ettevalmistustööd** 6](#_Toc182917030)

[**2.4.** **Raadamine, juurimine ja tee-maa-ala puhastamine. Üksikpuude langetamine koos kändude juurimisega (freesimisega).** 6](#_Toc182917031)

[**2.5.** **Mullatööd** 7](#_Toc182917032)

[**2.6.** **Olemasolevate kraavide puhastamine ja uute kraavide kaevamine** 7](#_Toc182917033)

[**2.7.** **Katend** 8](#_Toc182917034)

[**2.8.** **Mahasõidud** 8](#_Toc182917035)

[**2.9.** **Truubid** 8](#_Toc182917036)

[**2.10.** **Liikluskorraldus- ja ohutusvahendid** 9](#_Toc182917037)

[**3.KESKONNAKAITSE JA TÄIENDAVAD NÕUDED** 10](#_Toc182917038)


**SELETUSKIRI**

Remonditööde eesmärk on teostada Lääne hooldepiirkonnas riigitee nr 16193 Lihula-Kloostri-Kirbla km 3,088-5,783 kruuskattega teelõigu säilitusremont, tagamaks liiklusohutust, tee kandevõimet ja taastada purustatud kruusast kulumiskiht.

1. **ÜLDISED**
   1. **Remondiobjektide asukoht**

Riigitee nr 16193 Lihula-Kloostri-Kirbla km 3,088-5,783 asub Pärnu maakonna Lääneranna valla territooriumil (Asendiskeem vt Joonis 1)

*Joonis 1 Asendiskeem riigitee 16193 Lihula-Kloostri-Kirbla km 3,088-5,783*

**

* 1. **Lähteandmed**
     1. Teehoiutöö kirjelduse koostamisel on aluseks võetud visuaalsed andmed, Teeregistri andmed ja Teetööde tehniline kirjeldus (Kinnitatud MA peadirektori 18.02.2019.a. käskkirjaga nr 1-2/19/096).
     2. Juhime tähelepanu, et Teeregistris fikseeritud andmete mahud ja aadressid ei pruugi täpselt vastata nende tegelikule asukohale looduses ning kõik mahud ja aadressid võivad täpsustuda tööde teostamise käigus.

Enne pakkumuse koostamist on Töövõtja kohustatud teelõigud üle vaatama.

* 1. **Teelõikude põhilised näitajad**
     1. Aasta keskmine ööpäevane liiklussagedus (AKÖL) 2023. aasta liiklusloenduse andmetel riigitee nr 16193 Lihula-Kloostri-Kirbla km 3,088-5,783 – 130 a/ööp.
     2. Olemasoleva katte liik – kruuskate.
     3. Seisunditase: Teelõikudel on kehtestatud suvine kruusatee seisunditase 2
     4. Riigitee nr 16109 Saanika-Martna km 0,109-6,870 olemasolev hööveldatav kate on keskmise laiusega 5,4-7,3 m, osaliselt on servades olev muldkeha mätastunud.

1. **PROJEKTLAHENDUS JA TÖÖDE TEOSTAMINE**
   1. **Remonditööde tehnilised näitajad:**
      1. Sõidutee rajatava katte laius - vastavalt mahutabelites toodud keskmistele laiustele ning olemasolevale situatsioonile.
      2. Katte põik- ja pikikalle - põikkalle 3-4%, viraažidel 4-6% kurvi tsentri suunas, kalle täpsustub töö käigus, pikikalle vastavalt olemasolevale situatsioonile.
      3. Kattekonstruktsioon:

* Purustatud kruusast (edaspidi sidumata segu) pos 6 kate h=15cm.
* olemasolev tihendatud kate, kalded korrigeeritud enne kattesegu paigaldamist.
  + 1. Minimaalsed nõuded materjalidele

Sidumata seguna tuleb kasutada purustatud kruusa, mis vastab Majandus- ja taristuministri 3.08.2015. a määruses nr 101 „Tee ehitamise kvaliteedi nõuded” (edaspidi TEKN) §15 kirjeldatule, täitematerjali terastikuline koostis peab vastama eelnimetatud määruse lisa 10 positsiooni 6 nõuetele.

* 1. **Üldised**

Enne ehitustööde algust täpsustatakse töömahud, märgitakse välja naaberkinnistute ja töömahtude piirid ja muud iseloomulikud kohad, mis on vajalikud tööde teostamiseks. Väljamärgitud punktid tuleb vajadusel looduses kindlustada ning vastavalt vajadusele ka taastada või uuesti välja märkida.

Ehitustööde käigus tuleb tagada kõikide olemasolevate tehnovõrkude, piirimärkide ja geodeetiliste punktide säilimine. Kui see osutub võimatuks, tuleb sellest teavitada tehnovõrgu omanikku, maaomanikku ja pärast tööde lõpetamist taastada oma kuludega kõik tööde käigus hävinud tehnovõrgud või piirimärgid vastavalt kehtestatud korrale.

Tööde mõõdistamine ja märkimistööd (art 10211) sisaldavad muuhulgas olemasoleva situatsiooni geodeetilist mõõdistamist tööde teostamiseks vajalikus mahus (s.h kraavitööde teostamiseks), objekti piiride väljamärkimist (s.h krundipiirid raadamisala ja tööde ala täpsustamiseks, piirimärkide väljamärkimine).

**Kõigile üleantavatele kihtidele tuleb teostada ehitusgeodeetiline mõõdistamine. (k.a olemasoleva profileeritud aluskihi, mis ettevalmistatud pealeveetava materjali paigaldamiseks). Kõrguslik droonmõõtmine ei ole lubatud, droonmõõtmine on lubatud pindala määramiseks.**

**Aluskihi teostusjoonisel peavad olema kajastatud kõik teega külgnevad mõõdistamisel leitud piirimärgid. Teostusjoonisega koos tuleb esitada tabel looduses leitud piirimärkide kohta. Aluseks võtta Maa-ametist saadud andmed. Enne tööde alustamist tuleb olevate piirimärkide olemasolu üle kontrollida ja koostada selle kohta vastav akt(koos fotodega).**

Töövõtja peab hankima kõik ehitustööde käigus vajaminevad load, tehnovõrkude haldajate kooskõlastused ning teostama vajalikud märkimistööd (sh geodeetilised tööd), proovivõtmised ja katsetamised.

Remonditava teelõiguga ristuvad Imatra Elekter AS-ile kuuluvad elektriõhuliinid, teelõigul võivad paikneda sidekaablid, teelõiguga piirnevad maaparandusrajatised. Tee vasakul poolel asub Matsalu Rahvuspark ning teelõiguga külgnevad muud erinevad looduskaitselised piirangud.

Töövõtja peab täpsustama kõigi võimalike kitsendusi põhjustavate objektide ja tehnovõrkude täpsed aadressid ja hankima kõik ehitustööde käigus vajaminevad load, tehnovõrkude haldajate kooskõlastused ja arvestama kõigi kooskõlastusest tulenevate tingimustega tööde teostamisel. Enne kaevetööde alustamist eelnimetatud kaitsevööndites tuleb vajadusel vormistada kirjalik tegutsemisluba. Tööde teostamisel lähtuda väljastatud kooskõlastustingimustest.

Enne tööde alustamist teavitada vajadusel tööde alustamisest Põllumajandus ja Toiduametit, vastavalt kooskõlastuses toodud tingimustele.

Töövõtja kohustatud enne tööde algust teavitama kõiki teisi asjast huvitatud osapooli, keda käesolev teehoiutöö kirjeldus puudutab (nt maaomanikud, ühistransport jne).

Kinnisasja piiril tehtavatest töödest tuleb töövõtjal enne tööde alustamist teavitada piirinaabreid. Elamute läheduses vältida masinatega töötamist öisel ajal 23.00-07.00, nädalavahetustel ja riiklikel pühadel.

Piirinaabreid tuleb teavitada ka kõikidest töödest, mis viiakse läbi nende maal või kui ehitustegevus puudutab otseselt piirinaabri huve (nt. mahasõitude ehitus, piirirajatistega seotud tööd, truupide rajamine ja kraavide puhastamine jne). Töövõtja peab saama kõikidelt maaomanikelt kirjaliku nõusoleku tööde teostamiseks tema kinnistul. Teemaa laius kogu remondilõigul on erinev. Töövõtja peab enne tööde algust veenduma, et töid ei tehta erakinnistul. Töövõtja peab arvestama võimalike naaberüksuste maaomanike poolt tulenevate teehoiutööde kirjelduste väliste tööde ja kulutustega kui töid teostatakse nendele kuuluvatel maaüksustel.

Kõik teetööde kirjelduses esitatud tööde mahud on hinnangulised ning täpsustuvad ehituse käigus – tehtud tööde eest tasumine toimub tegelikult tehtud mahtude alusel. Töövõtja peab kõigist võimalikest mahu muutustest teavitama koheselt Tellijat ( Inseneri) ning saama töödeks Tellija kooskõlastuse.

Töövõtja peab koostama ja pidama tee ehitus- ja remonttööde dokumentatsiooni vastavalt Majandus- ja taristuministri 04.09.2015.a määrusele nr 115 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded“.

Tööde tegemisel peab Töövõtja juhinduma Eestis kehtivatest seadustest, teehoiuga seotud standarditest, normdokumentidest ja juhendite terviktekstidest.

Kui käesolevas teetööde kirjelduses on esitatud normdokumentidest rangemad nõuded, kehtivad kirjeldustes esitatud. Kui normdokumentides on rangemad nõuded, on aluseks normdokumendid.

Töövõtja ei tohi kasutada veoteedeks muid kruuskattega teid (s.h kohalikud teed) va juhul, kui muul viisil pole võimalik. Kruusateede kasutamine veoteedeks tuleb eelnevalt kooskõlastada Tellija (Inseneri) esindajaga, kohalike teede kasutamine kohaliku omavalitsusega.

Töös kasutatavad materjalid ja tooted tuleb enne nende kasutamist esitada Tellijale (Insenerile) kooskõlastamiseks.

* 1. **Ettevalmistustööd**

Ettevalmistustööde (art 20101) teostamisel tuleb arvestada kõikide vajalike ettevalmistustöödega, mis pole kululoendis eraldi välja toodud, muuhulgas katete kokkuviimised objekti alguses, lõpus, mahasõitudel uue kattega sidumiseks jms.

* 1. **Raadamine, juurimine ja tee-maa-ala puhastamine. Üksikpuude langetamine koos kändude juurimisega (freesimisega).**

Liiklusohutuse tagamiseks likvideerida kogu teemaal kasvavad puud ja võsa ning näha ette teemaa-ala kinnistule ulatuvate okste kärpimine kuni 5,5m kõrguselt teekatte pinnast (kogu teemaa laiuses).

Tagamaks liiklusohutust, vajalikku väljasõidunähtavust, tee eluiga ja liigvee eemaldamist, tuleb kraavi rajamise võimaldamiseks raadata enne põhiobjekti algust tee paremalt poolelt (km 3,0-3,088) teemaalt 14 puud, koos vajalikus mahus heki eemaldamisega ning kändude juurimise, freesimise jne, vastavalt juhenditele.

Raadamistöödel arvestada, et raietöid tuleb vältida lindude peamisel pesitsusperioodil, täpsemad nõuded esitatakse Keskkonnaameti kooskõlastusega. Kännud tuleb juurida või freesida (min 30 cm sügavuselt maapinnast), juurimisel tuleb arvestada, et ei kahjustataks tee konstruktsioone, tehnovõrke, naaberkinnistute rajatisi, nende kahjustamisel tuleb need Töövõtjal taastada, vastavalt Tellija (Inseneri) juhistele, normdokumentidele või omaniku nõuetele.

Teemaa-ala tuleb puhastada (likvideerida) suurtest kividest (üksikkivid, kiviaia jäänused), üleliigsest/liigkõrgest pinnasest ja võõrkehadest teemaal, mis takistavad nõlvade silumist ja teemaa korrastamist/niitmist. Teemaa-ala puhastamisel tuleb tee maa-alale anda lõpetatud, viimistletud ja esteetiline väljanägemine, et saavutada sile ja hooldatav maapind. Teemaale tuleb puhastamistööde hulgas ette näha kogu teemaa-ala tasandamine, selleks tuleb vajadusel teostada planeerimistöid, täita ja tihendada augud ja lohud (võib kasutada objektilt saadavat sobivat materjali), eemaldada teemaa-ala niitmist takistavad pinnasevallid või kuhjad, liigkõrge pinnas, tee nõlvas ja teemaal olevad kivid, teemaal olevad mahajäetud okastraataiad jne. Süvendilõikudel tuleb sujuva vastu kaldega kujundada vastasnõlv, kogu teemaala puhastamisel ja mullatöödel järskude ja kandiliste üleminekute/servade rajamine ei ole lubatud.

Eelnimetatud tööde teostamine näha ette kogusummana artiklis 20202 „Raadamine, juurimine, puude võra piiramine ja tee-maa-ala puhastamine“.

Pinnase, kivide jne mittesobiliku materjali ladustamis- või utiliseerimiskohtade leidmine on Töövõtja kohustus. Töövõtjal tuleb hanke ajal, enne pakkumise esitamist, tutvuda objektiga, et hinnata tööde mahtu ja kulutusi.

Kõigilt riigile kuuluvatelt maadelt raiutav puit kuulub RMK-le. Puidu raadamise, ladustamise ja RMK-le üleandmise tingimused peab Töövõtja kooskõlastama enne tööde algust RMK-ga. RMK-le mittevajalik puit ja raiejäätmed tuleb utiliseerida.

Erakinnistutelt vajadusel raadatav puitmaterjal kuulub maaomanikule (nt truupide juures kraavi otste puhastamine korral vms tööd) ja tuleb toimetada omaniku poolt näidatud kohta. Töövõtja peab enne töödega alustamist saama maaomanikult kirjaliku kooskõlastuse tööde teostamiseks erakinnistul.

* 1. **Mullatööd**

Valdavalt kogu lõigul on olev muldkeha laiem kui hetkel kasutusel olev liikluspind. Kogu remondilõigul tuleb katte servas ja teemaal olevad pinnasevallid (kruuskattest kõrgemad mättad, muru, s.h mahasõitudelt mätastunud pinnas jne) lõigata maha, sealhulgas eemaldada lõiguti vallis ja selle servades olevad kivid ja vanad kiviaia jäänused (sh nt km 4,99-5,06 pp jms). Kruuskatte servas asuvad pinnasevallid lõigatakse maha nii et vallialune pind jääks 4,0% põikkaldega teest eemale. Tööde teostamisel planeeritakse ja korrastatakse s.h tee nõlvad ning puhastatavate kraavide ja kruuskatte serva joon ühtlase kalde alla.

Osaliselt on osades kurvides olev tee muldkeha väliskurvis liiga lai (s.h km 3,8-3,85 vp; 3,88-3,96 pp; 4,02-4,06 vp; 4,79-4,85 vp; 5,16-5,22 pp; 5,46-5,57 pp; 5,59-5,64 vp; 5,72-5,77 vp.) Antud lõikudel tuleb peale kasvupinnase/mätta eemaldamist ja tee muldkeha vajalikus laiuses väljamärkimist liiglai muldkeha materjal kas tõsta sisekurvi poole ja rajada sellest korrektne 1:3 (1:2) teenõlv või materjali sobivuse korral laotada antud materjal teele ja kujundada sellega viraaži kaldeid või nihutada mahasõitu km 5,74 vp või rajada korrektne teenõlv. Sobimatu materjal tuleb eemaldada. Täpsed lahendused vaadatakse enne tööde algust koos Tellija esindajaga kohapeal üle.

Km 4,95-4,99 tee vasakul poolel võimalusel kujundada olevast laiast teepeenrast parkimistasku Karusselja pärna juures peatujatele.

Kõik kulud ehituseks sobimatu pinnase eemaldamiseks ja äraveoks tuleb ette näha artiklis 30103 (muuhulgas vajalikus mahus liigse teepeenra ja nõlva materjali ning kasvupinnase (sh kasvupinnas/murukamar) ning mittesobiliku pinnase eemaldamine teepeenardelt ja muldkeha servast mahus, mis võimaldab hiljem muldkeha väljaehitamist vastavalt ettenähtud kalletele ja mahtudele). Sealhulgas on mahtudes liiglaia tee muldkeha ümberpaigutamise mahud. Sobimatu pinnase ladustamis- või utiliseerimiskohtade leidmine on Töövõtja kohustus.

Osadel mahasõitudel tuleb ette näha sobimatu pinnase eemaldamise ja muldkeha rajamine kruusliivast. Sobimatu pinnase mahud on lisatud art 30103 mahtudesse.

Profileerida olemasolev teekate (sh mahasõidud) kogu tee laiuses andes teele kahepoolse põikkalde 3-4%, viraažides 4-6 % kurvi tsentri suunas. Profileeritud pind peab olema ühtlane, ilma vee voolamist takistavate äärteta. Profileeritud pinna püsimiseks ja uute aukude vältimiseks tuleb oleva katte pind tihendada kohe peale oleva katte profileerimist. Vajadusel kasta pind enne tihendamist, st pind peab tihendamisel olema märgniiske. Kõik olemasoleva aluse planeerimise- ja tihendamise tööd kuuluvad sidumata segust katte ehituse tööde (art 40511a ja 40511b) hulka ja eraldi ei tasustata.

* 1. **Olemasolevate kraavide puhastamine ja uute kraavide kaevamine**

Olemasolevad teekraavid tuleb puhastada (osaliselt rajada uutena), üldjuhul tuleb töid teostada teemaal. Puhastamise käigus tuleb eemaldada ja ära vedada kraavist välja kaevatud pinnas ning umbrohi, põõsad, puud (puude raadamist erakinnistutelt ei ole ette nähtud), kännud, juured, praht ja jäätmed, mis asuvad kraavides ja nõlvadel. Väljakaevatava materjali ladustamine ja planeerimine kohapeal ei ole lubatud. Tagada tuleb kraavi tagant kinnistutelt pinnavee pääs kraavidesse. Kraavi nõlvade (sisenõlvad) kaevetööde maht vaadatakse Tellija esindajaga üle kohapeal, järskude teepoolsete kraavinõlvadega lõikudel võimalusel nõlva püsivuse huvides murumätast ei kahjustata. Kraavide puhastamise/kaevamise keskmiseks sügavuseks arvestada 0,5-0,7 m (v.a lõigu alguses uue kraavi kaevamisel), üldjuhul näha ette mätastunud pinnase eemaldamine. Kraavi nõlvakalle tagada vastavalt võimalusele. Kõik võimalikud tööd erakinnistul tuleb eelnevalt kinnistuomanikuga kooskõlastada.

Kraavide puhastamise/kaevamise töö hulka kuulub ka vajadusel kaevamistöödele ettejäävate olevate liiklusmärkide ümbertõstmine.

Tööde teostamisel tuleb arvestada kõigi olemasolevate tehnovõrkudega ja hankida kõik ehitustöödeks vajaminevad tehnovõrkude haldajate load ja kooskõlastused. Väljakaevatava materjali ladustamis- või utiliseerimiskohtade leidmine on Töövõtja kohustus.

Töövõtja peab enne kraavitööde algust teostama vajalikud geodeetilised mõõdistamised, selgitamaks/tagamaks kraavide õiged sügavused ja kalded ning vee äravoolu.

* 1. **Katend**

Osaliselt on viraažides põikkalded nõutust erinevad. Põikkallete parendamiseks enne kattekihi rajamist on ette nähtud sidumata segust pos 6 tasanduskihi rajamine (art 40509). Täpne asukoht ja materjali kogus täpsustakse enne tööde algust Tellija esindajaga.

Teelõikudele ehitatakse sidumata segust pos 6 kate kogu tee laiuses andes põhiteele kahepoolse põikkalde 3-4%, viraažides 4-6 % kurvi tsentri suunas ning kate tihendatakse. Kruusatee rajamise nõuded on kirjeldatud TEKN-is.

Ehitustöödel kuival perioodil elamute läheduses tuleb rakendada meetmeid tolmu vähendamiseks (kastmine vms).

* 1. **Mahasõidud**

Katendi töödega on ette nähtud teostada olemasolevate mahasõitude remont. Kõikide mahasõitude katted viiakse kokku rajatava põhitee kattega, selleks rajatakse keskmiselt 10 cm paksuselt sidumata segust mahasõidu katted. Enne uue katte rajamist tuleb olev alus planeerida ja tihendada, eemaldada mätastunud pind (töö kuulub artikli 40511b hulka). Osadel mahasõitudel tuleb eemaldada sobimatu pinnas ja asendada see kruusliivaga. Mahasõitude katete rajamisel kasutatakse samade nõuetega materjali mis põhiteel. Mahasõidud ja ristmikud viiakse kokku lähtuvalt selle otstarbest ja olevast suurusest, vastavalt töömahtude aruandele, Lisa 1. Olemasolevad, nurga all suubuvad mahasõidud ehitatakse võimalusel täisnurga all ristuvateks (nt mahasõit km 5,74 vp).

* 1. **Truubid**

Olemasolevad põhitee truubid on plastiktruubid ja kuuluvad säilitamisele. Osaliselt tuleb olemasolevaid plasttruupe pikendada, kas ühelt või mõlemalt poolt. Pikendatav pool/pooled selgub koos Tellija esindajaga tööde väljamärkimisel.

Osaliselt on olevad mahasõidutruubid plastikust ja kuuluvad säilitamisele, vanad amortiseerunud mahasõidu truubid asendatakse. Uue truubi ehituse töö hulka kuulub vana truubi lammutamine ja utiliseerimine. Uute mahasõidutruupide ehitusel on põhja kõrguseks puhastatava/rajatava kraavi kõrgus, enne truubitööde teostamist koostada kraavi kõrguste mõõdistus/rajamis aruanne (art 10211 mahus).

Vahetusse mitteminevad truubid ning nende truupide sisse- ja väljavoolud puhastatakse, rajatakse uued otsakindlustused. Põhitee truupide puhastamise või pikendamise töö hulka kuulub eel- või pealevoolu kraavi puhastamine 3 m ulatuses (vajadusel koos võsa/puude eemaldamisega). Uued rajatavad truubid ning pikendatavad truubid paigaldada ja kindlustada vastavalt Transpordiameti tüüpjoonisele (TK Lisa 2 „Truubi tüüpjoonis“).

Kõigi truupide päised tuleb rajada peale sidumata segust katte ehitamist ja nõlvade profileerimist. Nõlvade/teepeenarde kujundamisel jätta teepeenrale ruumi tähispostidele nii, et tähispostid ei oleks paigaldatud nõlvale. Erinevalt joonisel TK Lisa 2 toodust tuleb truubid kindlustada (looduslike) tardkividega (d=15-25cm) geotekstiilil. Kivide vahed ja alus täita kuiva betooniseguga. Minimaalne kindlustuskihi paksus on 20 cm. Kindlustus peab olema ühtlase pealispinnaga ning ei või olla kõrgem ümbritsevast pinnast, truubi sisse- või väljavoolu kõrgusest või nõlvade haljastuse tasapinnast. Kindlustamise töö kuulub eraldi mahtu, vastavalt mahutabelile.

Aluse ehitamise, truubi paigaldamise ja tagasitäite rajamise ajaks tuleb vajadusel sulgeda vee voolamine kraavis, teha veetõrjet kaeviku kuivana hoidmiseks jms, et oleks võimalik töid teostada vastavalt juhendis ja tüüpjoonisel toodud nõuetele.

Truupidel teostatavate tööde nimekiri on mahutabelites.

Truupidel, mis on maaparandusrajatise süsteemis, tuleb tööde teostamisel tuleb lähtuda Põllumajandus- ja Toiduameti tingimustest ja kohale kutsuda nende esindaja. Maaparandusrajatiste süsteemi truupide kõrgusarv tuleb enne tööde teostamist kooskõlastada Põllumajandus- ja Toiduametiga.

Tööde käigus tuleb täpsustada kõik võimalikud remonditava teelõigu vahetus läheduses asuvad maaparandusrajatised. Maaparandusrajatised tuleb säilitada ja tagada maaparandussüsteemide toimimine. Rajatiste juhuslikul vigastamisel tuleb need välja vahetada ja asendada vastavalt Põllumajandus- ja Toiduameti poolt antud tingimustele. Tööde ajaks vajadusel kohale kutsuda Põllumajandus- ja Toiduameti esindaja.

* 1. **Liikluskorraldus- ja ohutusvahendid**
     1. Liiklusmärgid, tähispostid

Olemasolevad liiklusmärgid ei kuulu asendamisele.

Teelõigul asuvad vanad tähispostid tuleb eemaldada ja utiliseerida, peale tööde teostamist tuleb paigaldada uued tähispostid, vastavalt mahutabelile. Tähisposti värviks on kollane. Tähispostide asukohtade määramisel (tähisposti ei tohi paigaldada otse truubitoru kohale) ja materjali valikul tuleb lähtuda kinnitatud juhisest „Riigiteede liikluskorralduse juhis“.

Tähispostide paigaldamisel (ja vajadusel liiklusmärkide ümbertõstmisel) tuleb arvestada olemasolevate tehnovõrkudega ja vajadusel hankida kõik ehitustöödeks vajaminevad tehnovõrkude haldajate load ja kooskõlastused.

* + 1. Ajutine liikluskorraldus

Enne töödega alustamist tuleb koostada „Ajutise liikluskorralduse projekt“, mis tuleb kooskõlastada Tellija liikluskorraldustalitusega vähemalt 10 päeva enne ajutise liikluskorralduse kehtestamist.

Tööd teostatakse liikluse all, ehituse ajaks ei ole teelõigu sulgemine lubatud. Tööde teostamisel kasutada vajadusel foore või liiklusreguleerijaid. Töövõtja peab kandma kõik kulud, mis osutuvad tööde teostamisel vajalikuks seoses ohutute liiklustingimuste tagamise ja ajutise liikluskorraldusega.

Ajutisel liikluskorraldusel lähtuda Transpordiameti peadirektori poolt käskkirjaga kinnitatud juhendist „Riigiteede ajutine liikluskorraldus“ ning majandus- ja taristuministri 13.07.2018 nr 43 määrusest „Nõuded ajutisele liikluskorraldusele“.

Teetööde ajal peab olema kohalikel elanikel tagatud juurdepääs oma elukohta ja kinnisvarale ning ühistranspordile peab olema tagatud läbipääs vastavalt graafikule. Maanteed kasutavatele liiklejatele peab olema tagatud ohutu läbisõit teetööde teostamise alalt, rajades vajadusel täiendavaid panduseid, teid ja paigaldades ohutuspiirdeid.

1. **KESKONNAKAITSE JA TÄIENDAVAD NÕUDED**

Ehitaja peab tagama kõigi kooskõlastustes esitatud nõuete ja tingimuste täitmise.

Ehitusperioodil vastutab töövõtja keskkonnakaitse (oma ehitustegevuse ja muu sellest tuleneva piires) eest ehitusobjektil ja selle kõrval oleval alal vastavalt Eesti Vabariigis kehtivatele seadustele ja nõuetele ning Tellija poolsetele juhistele.

Tellija (Insener), Töövõtja teatavad omal algatusel viivitamatult avastatud vigadest, puudustest ja riskiteguritest tehnilises kirjelduses ning abinõudest, millega saab tööd edendada ja paremate tulemuste saavutamist soodustada. Ehitaja peab teavitama teetööde kirjelduse koostajat kõigist tehnilises kirjelduses leitud ebaselgustest ning võimalikest vasturääkivustest enne kui ta võtab vastu konkreetse teostamise otsuse..

Lisad

Lisa 1 Töömahtude aruanded

Lisa 2 Truubi tüüpjoonis

Lisa 3 Kooskõlastused (lisatakse hiljem)